Võite kõik kolm korda arvata, kus mu nädalavahetus möödus. Bingo! Just seal jah. Reedel läksimegi ainult selle Dirty Sexy Money pärast, laupäev pidi aga olema põhi pidupäev, sest siis oli seal PÜG reunioni afterparty ja mu kalli vennakese sünnipäev. Kui sa seda lugema satud, siis tervitused sulle, Martin, nii kinnist sind nägid minu silmad elus esmakordselt. Aga pole hullu, sinu 22 on mulle piisav vabandus.    Jõin elus eile esmakordselt Vana Tallinnat. Issand, ma räägin teile alkoholist, aga noh andke andeks, ma kohe tahan oma kogemusi sellest jagada. Kuna ma kunagi varem vanakat joonud polnud, siis ma isegi ei kujutanud ette, mis maitsega see asi  olla võib. Pudelilt vastusirendav "kergelt rummimaitseline" tegi pildi juba selgemaks. Aga seda ainult selleks hetkeks, sest pärast pudelikorgi maha keeramist kadus vägijook sealt nagu võluväel ja selgusest läks asi aina kaugemale. Pinnisin klassijuhatajalt välja ühe "ametialase" küsimuse, et millega seda juuakse. Vastuseks saadud apelsinimahl ja jää, pani jalad tagumiku alt välja võtma ja poodi jooksma. Hiljem soovitas üks sõber seda piimaga ka proovida. No, apelsinimahl oli parem, aga ka piimaga oli ta hea.  Seega on ta jook, milles ei pidanud pettuma. Mu klassijuhatajal on hea maitse.    Enamik teist kindlasti loevad ja mõtlevad nüüd, et issand, küsis klassijuhatajalt alkoholi kohta, et mismõttes naguuuu. See et teil on või oli klassi ees kaardikeppi vastu lauda taguv vanake, kelle tunnis ei i ega a öelda ei tihanud, siis ei tähenda see seda, et minu koolielu sama hirmus on. Ta on noor ja noortepärane, samas karm ja ütleja, on olemas piir, kust üle ei minda ja kuna mulle meeldib asjadest rääkida  nende õigete sõnadega, siis nii lihtne kogu see lugu ongi. Respekt on selline kahemõtteline termin. Respekteerimine ei tähenda alati kuninglikku kummardamist ja armu palumist, tehes ennast madalamaks kui muru. Respekti saab väljendada ka nii. Ja uskuge, nii on parem. Ja tervislikum.    Üldiselt ei tahtnud ma üldse rääkida klassijuhatajast või koolist, aga et keegi midagi valesti ei mõistaks, siis tuleb neid asju veits lahti seletada. Eksju onju, onju eksju.. Tegelikult on mul veel mõningaid asju  südamel, mis siia minu true confessionsite juurde must be ilmuva peavad, aga neist ühel teisel päeval. Võib-olla juhtub see juba varsti, võib-olla mitte. Ma veel seedin veits.